मद चक्र
मादा पशुओं में मद चक्र एक अत्यन्त जटिल क्रिया है जिसमें अनेक हार्मोन कार्य करते हैं। मस्तिष्क के निचले हिस्से से जुडी एक अंत: स्रावी ग्रन्थि जिसे पीयूष ग्रंथि अथवा पिट्यूटरी ग्रंथि कहते हैं, पशु प्रजनन में महत्वपूर्ण भूमिका निभाती है। प्रत्येक अंडाशय में जन्म से ही हजारों की संख्या में अपरिपक्क अवस्था में अंडाणु होते हैं। पशु के युवावस्था में आने के बाद पिट्यूटरी ग्रन्थि के अगले भाग से गोनेडोट्रोफिन्स (एफ.एस.एच.एवं.एल.एच.) हार्मोन्स का स्राव होता है जिनके प्रभाव से अंडाशय में अनेक अंडाणुओं की वृद्धि व उनके परपक्कीकरण का कार्य शुरू हो जाता है। इनमें से केवल एक अंडाणु सामान्य रूप से हर 20-21 दिन के बाद ग्रफियन फोलिकल के अन्दर परिपक्क होकर मदकल की समाप्ति के लगभग 10 घण्टे के बाद अंडाशय से बाहर निकल कर डिम्बवाहनियों में प्रवेश करता हैं। यदि इसका इस स्थान पर निषेचन (शुक्राणु से मिलकर भ्रूण में परिवर्तन) नहीं होता, तो ये अंडाणुयहीं नष्ट हो जाता हैं तथा अंडाशय में दूसरा अंडाणु परिपक्क/विकसित होने लगता हैं। यह चक्र तब तक चलता रहता है जब तक की पशु गर्भधारण नहीं कर लेता। इस चक्र को ही मद चक्र कहते हैं।
ध्रुवीय भालू
शावकों को भुखमरी और भेड़ियों का शिकार होने का खतरा रहता है। मादा ध्रुवीय भालू को, अपनी संतानों के प्रति प्यार और उनकी रक्षा करने में उसकी शूरता के लिए जाना जाता है। जंगली शावक को गोद लेने के एक मामले की पुष्टि, आनुवंशिक परीक्षण द्वारा की गई है। वयस्क नर भालू, ध्रुवीय भालू शावकों को कभी-कभी मार देते हैं और खा जाते हैं, जिसका कारण अभी तक स्पष्ट नहीं है। अलास्का में, 42% शावक 12 महीने की उम्र तक पहुंचते हैं, जो 15 साल पहले के 65% से कम है। अधिकांश क्षेत्रों में, शावकों का ढाई साल की उम्र में दुग्धपान बंद कर दिया जाता है, जब मां उन्हें दूर खदेड़ देती है या उन्हें छोड़ देती है। हडसन खाड़ी का पश्चिमी तट इस रूप से असामान्य है कि यहां की मादा ध्रुवीय भालू अपने शावकों का दुग्धपान कभी-कभी केवल डेढ़ वर्ष की उम्र में बंद कर देती है। 1980 के दशक की शुरुआत में 40% शावकों के साथ यही मामला था; तथापि 1990 के दशक तक, 20% से कम को इतनी छोटी उम्र में छोड़ा गया। मां के चले जाने के बाद, शावक भाई/बहन कभी-कभी हफ़्तों या महीनों साथ-साथ यात्रा करते हैं और भोजन साझा करते हैं। अधिकांश क्षेत्रों में मादा चार वर्ष की उम्र में प्रजनन के लिए तैयार हो जाती है लेकिन ब्यूफोर्ट सागर क्षेत्रों में पांच वर्ष में. नर आम तौर पर छह साल में यौन परिपक्वता प्राप्त करते हैं, पर चूंकि मादा के लिए प्रतियोगिता भयंकर होती है, कई नर आठ या दस साल की उम्र तक संसर्ग नहीं कर पाते हैं। हडसन की खाड़ी में किये गए एक अध्ययन से पता चला कि मादा की प्रजनन सफलता और उसका मातृ वजन उसके मध्य-किशोरवय में चरम पर होता है।